laion/Wikipedia-Exotic huggingface dataset:
ספורטתרפיה

ספורטתרפיה (הלחם של המילים "ספורט" ו"תרפיה"; באנגלית: Sports therapy) היא התערבות לא-כירורגית ולא-תרופתית המקלה על ספורטאי מההשפעות השליליות של ספורט מקצועני מהבחינות הפיזיולוגיות, המנטליות, הרגשיות וההתנהגותיות של העיסוק בספורט. ספורטתרפיסטים מסייעים בתוכניות למניעת פציעות, וכמגישי עזרה ראשונה. במסגרת עבודתם מייעצים ספורטתרפיסטים לספורטאים כיצד להימנע מפציעות. הם מנחים כיצד לעשות שימוש מושכל באביזרי אימון, כיצד להשתמש במגנים, כיצד לבצע חבישות, וכיצד לתרגל באופן נכון והדרגתי. ספורטתרפיה אינה נכללת בחוק הסדרת העיסוק במקצועות הבריאות, כלומר אינה מקצוע טיפולי, ולכן ההכשרה בו אינה מחייבת הכשרה מעשית קלינית. קורס תעודה בתחום ניתן באוניברסיטת תל אביב ובבי"ס למאמנים במכון וינגייט. לימודי תואר ראשון בספורטתרפיה מתקיימים בקריה האקדמית אונו. התואר אושר על ידי המועצה להשכלה גבוהה בשנת 2021, באופן זמני, לתקופה של שלוש שנים. לקראת סוף התקופה יבחן האישור מחדש. בג"ץ דחה עתירה נגד אישור התוכנית. במעטפת ליווי מדעי-רפואי לסגלים האולימפיים של הוועד האולימפי בישראל אין תקנים לספורטתרפיסטים. העמותה לספורטתרפיה James E. Zachazewski & David J. Magee (editors). Sports therapy services - Organization and operations. International Olympic Committee, 2012. pp. 2 לימודי ספורטתרפיה - קורס ספורטתרפיסט, באתר קמפוס שיאים לימודי ספורטתרפיה, באתר מכון וינגייט תואר ראשון בספורטתרפיה.B.Sc, באתר הקריה האקדמית אונו המועצה להשכלה גבוהה, הסמכה זמנית (ראשונה) לשלוש שנים, עד אפריל 2024, להעניק תואר ראשון (B.Sc.) בספורטתרפיה לקריה האקדמית אונו 6 באפריל 2021 בג"ץ 8242/19 העמותה לקידום הפיזיותרפיה בישראל ואחרים נ' המועצה להשכלה גבוהה ואחרים, ניתן ב־27 במאי 2020 הושק מודל חדש של מעטפת ליווי מדעי-רפואי לסגלים האולימפיים, באתר הוועד האולימפי בישראל
הכחשת היריון

הכחשת היריון היא הפרעה פסיכיאטרית המתרחשת כאשר אשה הרה, אך מכחישה ומסרבת להאמין בכך. מדובר במצב פסיכיאטרי רגיש המעלה שאלות רבות בנוגע ליכולת של האם לשאת היריון, ולטפל בילד אחר כך. מחקרים הראו כי עד השבוע ה-20 השכיחות להכחשה היא 1 מתוך 475. בשבוע ה-40 השכיחות יורדת ל-1 מתוך 25,000. לא זוהו גורמי סיכון המעלים את האפשרות למצב זה. כל אשה בגיל הפוריות עלולה ללקות בה. היריון הוא תהליך המאתגר נשים פיזית ונפשית כאחד. הכחשת היריון עלולה להתרחש כאשר האישה לא מצליחה להתמודד עם האתגר. הכחשת היריון באה לידי ביטוי בטווח של התנהגויות – מהכחשה מוחלטת של ההיריון ועד למצב שבו יש מודעות להיריון, אבל יש צורך בהסתרתו. נשים הסובלות מהתופעה מוגדרות כלוקות בסוג של מחשבת שווא. הן מתעלמות מן השינויים בגופן או מייחסות אותם למשהו אחר, כמו ייחוס תנועות עובר לתנועות מעיים. דוגמה אחרת היא מחשבות על מחלות ממאירות במקום על היריון. הכחשת היריון מסכנת מאוד את העובר, למשל בגלל שימוש בחומרים אסורים בזמן ההיריון, חוסר מעקב היריון תקין, ובמצב קיצוני אפילו הרג העובר או רצח התינוק עם היוולדו. במצבים חריפים הכחשת היריון עלולה להימשך גם מעבר להיריון עצמו ולהוביל להדחקה מוחלטת של הלידה והתינוק – לדוגמה, אישה החושבת שהתינוק הבוכה שייך לאישה אחרת. הכחשת היריון כוללת טווח שלם של התנהגויות. אולם אפשר למפות מהן שלושה סוגי הכחשה מרכזיים: הכחשה אפקטיבית- מצב שבו האם מודעת לכך שהיא בהיריון, אבל לא חווה שום רגש או מחשבה שנלווים לתהליך. האם לא מתנהלת בצורה שונה ביום יום, לא הולכת לבדיקות, לא נקשרת לתינוק, או לא מתכננת את העתיד. הכחשה הימנעותית- מצב שבו האם מסרבת להאמין כי היא בהיריון. מקרים כאלה יכולים להתרחש לאחר אובדן של היריון קודם, כסוג של מנגנון הגנה. לרבות מהנשים הסובלות ממצב זה יש מעט תסמיני היריון, אם בכלל. את מעט התסמינים הן מסתירות. מנגנון ההסתרה שלהן טוב כל כך עד כי אפילו בני זוגם לא רואים את ההיריון. הכחשה פסיכוטית- מצב חמור יותר שבו אישה לא רק מכחישה את הריונה, היא ממציאה לעצמה כל מני תרחישים אחרים אפשריים, כמו סרטן, או מחלות אחרות. מצבים אלה יכולים להתלוות למצבים פסיכיאטריים חמורים אחרים (כמו פוסט טראומה, מאניה דפרסיה, או סכיזופרניה). הכחשה מסוג זה יכולה להיעלם באמצע ההיריון, ואז לחזור (כמו סוגים אחרים של פסיכוזה). נשים הסובלות מהכחשה כזאת לא טורחות להסתיר את ההיריון. היריון מדומה Denial pf pregnancy, Journal of the Royal society of Medicine 2011 דינה פלר. הכחשת היריון מתוך אתר כיכר השבת דצמבר 2012 Infancide: Psychosocial and legal perspectives on mothers that kill Chapter 5 Denial of pregnancy
ג'ורג' מילס הארפר

ג'ורג מילס הארפר (אנגלית: George Mills Harper; ‏5 בנובמבר 1914 קריק לין, שבמיזורי - 29 בינואר 2006, טלהסי, שבפלורידה) היה קצין בחיל הים האמריקאי בתקופת מלחמת העולם השנייה ופרופסור אמריטוס לספרות אנגלית. הארפר זכור היום בעיקר בשל היותו חוקר ספרותי של המשורר והמיסטיקן האירי, ויליאם בטלר ייטס, שהיה חתן פרס נובל לספרות (1923). הוא ידוע בשל פרסומיו הפוריים ובשל ספריו ברי הסמכא על פעילותו המיסטית של ייטס, שנמשכה במהלך כל ימי חייו של המשורר והעניין שגילה בנושאי תורת הנסתר, עניין שהחל והתפתח מוקדם בקריירת השירה של ייטס ובמקביל אליה. הארפר עסק, במידה פחותה בהרבה, גם בחקר אקדמי של הניאופלטוניות של ויליאם בלייק . כשהתגורר בצ'אפל היל, צפון קרוליינה, הארפר הצטרף לצי האמריקני ב-4 במאי 1942, והוחלט לשבצו ל-Frontier Base Mayport, פלורידה. במהלך מלחמת העולם השנייה הוא שירת בתור קצין מנהלה של תחנת הקליטה והאספקה הימית, שהייתה שייכת למפקדת הצי האמריקאי באוראן, אלג'יריה. כמו כן הארפר שימש כמפקד הפלוגה הימית בנאפולי, איטליה. הארפר שוחרר משירות חובה פעיל ב-3 באוקטובר 1946. הוא נשאר ביחידת המילואים של הצי האמריקני עד לפרישתו. במהלך קריירת המילואים שלו, שימש הרפר כקצין מפקדה, בגדוד המילואים הימי, השייך לאזורים 6–9, במחוז הצי השישי, דורהאם, צפון קרוליינה. הוא עבר לטלהאסי, פלורידה בשנת 1970. הוא פרש מהצי האמריקני ב-5 בנובמבר 1974. הארפר קיבל את הדוקטורט שלו באנגלית בשנת 1951 מאוניברסיטת צפון קרוליינה. הוא אף קיבל תואר פרופסור מצטיין באנגלית על שם רוברט או. לוטון, אוניברסיטת מדינת פלורידה. הוא שימש בעבר פרופסור ודיקן המכללה לאמנויות ומדעים בווירג'יניה טק ויו"ר המחלקה לאנגלית באוניברסיטת פלורידה ובאוניברסיטת צפון קרוליינה בצ'אפל היל. הוא היה הסופר והעורך של 12 ספרים, בעיקר על המשורר האירי ויליאם באטלר ייטס. בין ספריו הרבים שפורסמו על וו.ב. ייטס, היו השחר המוזהב של ייטס, וו. ב. ייטס ווו. טי. הורטון, תיעודה של חברות מיסטית וייטס ותורת הנסתר (כעורך). פרסומים נוספים היו: מהדורה ביקורתית של חזון ייטס (1925) (עורך עם וולטר קלי הוד), וסדרות הספרים: היצירה של חזון ייטס וניירות חזון ייטס. הוא קיבל תואר דוקטור לשם כבוד של טריניטי קולג', דבלין, אירלנד, על תרומתו למחקר על ייטס. בהתייחס לתרומותיו של הארפר למחקר על ויליאם בלייק, הארפר כתב ופרסם את ספרו "הניאופלטוניות של ויליאם בלייק". תרומה נוספת ללימודי הניאופלטוניות הייתה שיתוף הפעולה שלו עם קתלין ריין בכתיבת הספר תומאס טיילור הפלטוניסט: כתבים נבחרים. Harper, George Mills, editor of Yeats and the Occult, published by the Macmillan Press, xviii + 322 pp, 1976 ISBN 978-1-349-02937-2. In Yeats Studies Series, edited by O'Driscoll, Robert and Reynolds, Lorna, General Editors. Harper, George Mills, The Neoplatonism of William Blake, published by The University of North Carolina Press, xvi + 324 pp, 1961 ISBN 978-0-758-11825-7 Harper, George Mills. "George Mills Harper collection, 1943-1990, Institute on WWII and the Human Experience". George Mills Harper collection. Anne Harper. נבדק ב-28 במרץ 2018. {{cite web}}: (עזרה)(הקישור אינו פעיל)
וילהלם הקר

וילהֶלם (זאב אריה) הֶקֶר (Hecker;‏ 1876, קרקוב – 11 ביולי 1945, ירושלים) היה אדריכל ומהנדס, ידידו ושותפו של אליעזר ילין, מראשוני בוני ירושלים העברית. וילהלם הקר נולד בקרקוב שבגליציה, אוסטריה (כיום בפולין), בן למשפחת סוחרים יהודית מסורתית. בילדותו היגרה המשפחה לבירת האימפריה, וינה, וכשהיה בן 12 היגרה המשפחה לעיר המבורג שבצפון גרמניה. לאחר מותו המוקדם של אביו הפך וילהלם למפרנס המשפחה, ולכן התפנה ללימודי ההנדסה והאדריכלות רק כשהיה כבר בן למעלה משלושים. למד בבית הספר הטכני הגבוה בדרמשטאדט שבגרמניה (Technische Hochschule zu Darmstadt), וקיבל תואר מהנדס בניין. בעת לימודיו פגש את אליעזר ילין ונשבה בקסמיו, בקסמי הציונות ובקסמי ירושלים. עד עלייתו לארץ ישראל עבד כמהנדס והתמחה בתחום הבטון. ב-1913, שנתיים לאחר תום לימודיו, עלה הקר לארץ ישראל, התמנה ל"מנהל המחלקה הטכנית של המשרד הארצישראלי" והשתקע בירושלים. בעת מלחמת העולם הראשונה התגייס הקר לצבא העות'מאני, ושירת כקצין הנדסה בכיר, בדרגת מָאיוֹר (רב-סרן), יחד עם אליעזר ילין, בכל רחבי המזרח התיכון. בעת שהותו בדמשק, סוריה, הצטרף לוועד ההצלה של יהודי סוריה ופעל להצלת יהודי סוריה מתגרת ידם הקשה של השליטים הטורקים. בוועד ההצלה עבד יד ביד עם דוד ילין, אביו של אליעזר. בשנת 1920 ייסדו השניים את משרדם המשותף לתכנון הנדסי ואדריכלי. וילהלם פעל גם במישור נוסף: יחד עם אחיו, מרדכי הקר, יזם כלכלי ובעל חזון, הקים את חברת "פיתוח ארץ ישראל", שניסתה לגייס הון יהודי להשקעות בתעשייה הצעירה בארץ. מקס-מרדכי הקר היה לימים פעיל חשוב בייסוד והקמת הטכניון בחיפה, נטל חלק במלחמת השפות שם, והיה גם מנהלו. מקס-מרדכי הקר היה האיש שהכין את התוכנית היהודית לחלוקת ירושלים, שהוגשה לוועדת פיל המפורסמת בשנת 1938. וילהלם הקר היה פעיל בחוגים לקירוב לבבות בין יהודים לערבים בירושלים, בשנים שלפני הקמת המדינה. כן היה פעיל ברכישת קרקעות מידי ערבים בירושלים וסביבותיה. השותפות בינו ובין אליעזר ילין, שהיה צעיר ממנו בשתים עשרה שנים, נמשכה כל חייהם. הקר נפטר בשנת 1945, כמה חודשים לאחר פטירתו המפתיעה של ילין. הותיר אחריו אישה. תרומתו האדריכלית של הקר לבניין ירושלים היא בעיקר בדרך שבה הביא את התפיסה האירופית המודרנית ושילבה עם הסגנון המזרחי-ערבי-מוסלמי המקומי. כמו כן, היה הראשון שתכנן וביצע בנייה בבטון מזוין, דוגמת קולנוע עדן בתל אביב ומגדל המים במרחביה. הבתים והמתחמים שבנה עם שותפו אליעזר ילין הם מיעדי השימור והשחזור החשובים בעיר. דוד קרויאנקר, אדריכלות המדינה שבדרך, בראי יצירתם של הקר-ילין, כתר, 2006. דוד קרויאנקר, גם הם היו חלוצים, באתר הארץ, 18 באפריל 2006 דוד תדהר (עורך), "וילהלם הקר", באנציקלופדיה לחלוצי הישוב ובוניו, כרך יב (1962), עמ' 3998 וילהלם הקר, דבר, 12 ביולי 1945
אנטוניו רוסולו

אנטוניו רוסולו (באיטלקית: Antonio Russolo;‏ 1877–1942) היה מלחין איטלקי פוטוריסטי, אחיו של המלחין והתאורטיקאי הפוטוריסט המפורסם יותר, לואיג'י רוסולו. תקליט ה-78 שיצר בשנת 1921 היא ההקלטה האקוסטית היחידה ששרדה של אינטונארומורי המקורי. בשתי היצירות, "כוראל" ו"סרנאטה", שולבה מוזיקה תזמורתית מקובלת על רקע מכונות הרעש המפורסמות. את "כוראל" ו"סרנאטה" מאת אנטוניו רוסולו אפשר לשמוע מעל גבי תקליטורים Musica Futurista: The Art of Noises and on Futurism & Dada Reviewed. MP3 audio file of Corale, Serenata (1924) from Ubu.com archive אנטוניו רוסולו, באתר MusicBrainz (באנגלית) אנטוניו רוסולו, באתר Discogs (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
סמי וחברים מסביב לעולם

סמי וחברים מסביב לעולם (באנגלית: A Turtle's Tale 2: Sammy's Escape from Paradise, בתרגום חופשי לעברית: סיפורו של צב 2: הבריחה של סמי מגן עדן) הוא סרט הרפתקאות מונפש בלגי-צרפתי שביימו בן סטאסן ווינסנט קסטלוט, וכתב דומיניק פאריס. הסרט הוקרן לראשונה בבלגיה, צרפת וישראל ב-15 באוגוסט 2012. הסרט משמש כסרט המשך לסרט "מסביב לעולם ב-50 שנה". אורך הסרט הוא 93 דקות, ושפת המקור שלו היא אנגלית, אך הוא דובב לשפות נוספות, ביניהן: עברית, צרפתית ועוד. סמי וריי, שני צבי ים וחברי אמת, נהנים מהמים והמחול של שונית האלמוגים. שני הצבים משגיחים על שתי צבות שזה עתה בקעו, ריקי ואלה, שנמצאות בדרכן אל הים הגדול. בהיום בהיר אחד, צייד חטף את סמי וריי בשביל להיכנס אותם לאקווריום מרהיב אליו מגיעים תיירים בדואים. האחראי על האקווריומים הוא ביג די, סוס הים שמגלה להם תוכנית לבריחה גדולה. עם החברים החדשים שמצאו, ג'ימבו הדג ולובסטר מגמגם, אנאבל התמנונה המתוקה ומשפחה שלמה של פינגווינים, סמי וריי רוקמים מזימת בריחה משלהם. כל זה קורה בזמן שריקי ואלה הקטנות מגיעות עם תוכנית לפרוץ פנימה בשביל להציל אותם. במאי הדיבוב בעברית היה שרון כהן, ומפיקת הדיבוב הייתה הדס מוזס. מסביב לעולם ב-50 שנה "סמי וחברים מסביב לעולם", במסד הנתונים הקולנועיים IMDb (באנגלית) "סמי וחברים מסביב לעולם", באתר נטפליקס "סמי וחברים מסביב לעולם", באתר AllMovie (באנגלית) "סמי וחברים מסביב לעולם", באתר Rotten Tomatoes (באנגלית) "סמי וחברים מסביב לעולם", באתר אידיבי "סמי וחברים מסביב לעולם", תסריט הסרט באתר Scripts.com (באנגלית) "סמי וחברים מסביב לעולם", במסד הנתונים הקולנועיים KinoPoisk (ברוסית) "סמי וחברים מסביב לעולם", במיזם "אישים" לתיעוד היצירה הישראלית כתבה על הסרט מעיתון "מעריב לילדים", באתר ביגו בידור
בורשודבוטה

בורשודבוטה (בהונגרית: Borsodbóta) הוא כפר במחוז בורשוד-אבאוי-זמפלן שבצפון מזרח הונגריה. בורשודבוטה הוא אחד מכפרים רבים באירופה אשר חל פיחות (לעיתים כבד) באוכלוסייתו. כך, בשנת 2013 היו בכפר 921 איש ואוכלוסייתו ירדה עד ל-872 תושבים בשנת 2018. בורשודבוטה נקרא עד שנת 1954: "בוטה" (Bóta) ובכפר הישן חיו מעט יהודים לתקופת זמן מוגבלת. מדיה וקבצים בנושא בורשודבוטה בוויקישיתוף אתר האינטרנט הרשמי של בורשודבוטה (בהונגרית) מפקד האוכלוסין ההונגרי 2018 מפקד האוכלוסין ההונגרי, 2013 מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
בורשודגסט

בורשודגסט (בהונגרית: Borsodgeszt) הוא כפר במחוז בורשוד-אבאוי-זמפלן שבצפון מזרח הונגריה. לא ידוע רבות על יהודים בכפר מלבד המצאות יהודים בכפר וקיום של בית קברות יהודי במקום. היישוב ממוקם באזור הרי Bükk (אנ'), בין העיר מזקבשד לעיר מישקולץ, כ-20 קילומטרים דרומית למישקולץ. הכפרים שאי וואטה נמצאים במרחק של-6 ק"מ מהכפר, הכפר ביקאבראן נמצא במרחק של 10 ק"מ מהכפר, והעיר הקרובה ביותר, אמוד, נמצאת במרחק של 12 ק"מ מהכפר. האזור מיושב עוד מהתקופה הפרהיסטורית, וההתיישבות ההיסטורית הראשונה באזור הייתה בתקופת התיישבות המדיארים במרכז אירופה. הכפר הוזכר לראשונה בשנת 1292. אוכלוסיית הכפר התעסקה בגידול גפנים במשך מאות שנים, אך כיום אין לכך חשיבות כלכלית. בין השנים 1973 עד 1990 הכפר היה תחת מועצה משותפת עם הכפר שאי השכן. מדיה וקבצים בנושא בורשודגסט בוויקישיתוף אתר האינטרנט הרשמי של בורשודגסט (בהונגרית) בית הקברות היהודי בבורשודגסט מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
בורשודיוואנקה

בורשודיוואנקה (בהונגרית: Borsodivánka) הוא כפר במחוז בורשוד-אבאוי-זמפלן שבצפון מזרח הונגריה. בורשודיוואנקה הוא אחד מכפרים רבים באירופה אשר חל פיחות (לעיתים כבד) באוכלוסייתו. כך, בשנת 2013 היו בכפר 732 איש ואוכלוסייתו ירדה עד ל-704 תושבים בשנת 2018. בבורשודיוואנקה התגוררו יהודים מעטים. מדיה וקבצים בנושא בורשודיוואנקה בוויקישיתוף אתר האינטרנט הרשמי של בורשודיוואנקה מפקד האוכלוסין ההונגרי 2018 מפקד האוכלוסין ההונגרי, 2013 מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
Supplies

Supplies (בעברית: אספקה) הוא סינגל של הזמר האמריקאי ג'סטין טימברלייק מתוך אלבום האולפן החמישי שלו, Man of the Woods אשר יצא לאור בשנת 2018. השיר נכתב והופק על ידי טימברלייק ופארל ויליאמס, ויצא לאור ב-18 בינואר 2018. וידאו הקליפ בוים על ידי דייב מאיירס. הסינגל משרת כסינגל השני מתוך האלבום, אחרי הסינגל "Filthy". "Supplies" הוא סינגל השני מתוך האלבום Man of the Woods. אחרי הסינגל Filthy. הסינגל הופק על ידי טימברלייק והנפטונס. הנפטונס גם הפיקו את השיר "Girlfriend" של הלהקה שבה טימברלייק היה בה אן סיינק. הווידאו-קליפ בוים על ידי דייב מאיירס, והשחקנית והזמרת אייזה גונזלס משתתפת בקליפ. סרטון השיר "Supplies" באתר יוטיוב Top 40 Rhythmic Future Releases | R&B Song and Hip-Hop Music Release Dates | ..., All Access (באנגלית)
הסופר קאפ האיטלקי 2012

הסופר קאפ האיטלקי 2012 היה המהדורה ה-25 של הסופר קאפ האיטלקי. הוא נערך ב-11 באוגוסט 2012, באצטדיון הלאומי בייג'ינג, שבבייג'ינג, סין. המשחק שוחק בין אלופת הסרייה א' לעונת 2011/12, יובנטוס, לבין מחזיקת הגביע האיטלקי של אותה העונה, נאפולי. יובנטוס ניצחה במשחק בתוצאה 4-2 לאחר הארכה. זאת הייתה הפעם השלישית בארבע שנים שבה משחק במסגרת מפעל זה התקיים בסין. עונת 2012/2013 בסרייה א' משחק הסופר קאפ האיטלקי ישוחק בסין יובנטוס 4 - 2 נאפולי (לאחר הארכה) מזולני ישפוט את משחק הסופר קאפ האיטלקי
רבווה

רַבְּוַה (או: רבווה, באורדו: رَبْوَہ) היא עיר בפקיסטן, אשר נמצאת על גדת נהר הצ'נאב, ואשר מהווה את המטה הכללי של קהילת האחמדים, מאז ה-20 בספטמבר 1948, אז עברה הקהילה מקדיאן שבהודו. העיר מונה כ-70,000 תושבים, שמתוכם כ-97 אחוזים נמנים עם קהילת האחמדים. 3 האחוזים הנותרים הם נוצרים וסונים. רוב התושבים הם דוברי אורדו ופונג'אבי, לצד שליטה מלאה בשפה האנגלית. רכיבה על אופניים היא צורת התחבורה השלטת ברבווה, והיא מתוגברת על ידי רכיבה על אופנועים וריקשות חשמליות. ישנם אוטובוסים אשר מובילים מהעיר אל ערים מרכזיות כגון אסלאמאבאד. רבווה מאופיינת בקיצים חמים ובחורפים קרים. עונת הקיץ שם היא מאפריל ועד אוקטובר, עם חודש מאי כשיא העונה, בו ניתן לחוות ימים בטמפרטורה של 40 מעלות. עונת החורף שם היא מחודש נובמבר ועד חודש פברואר, עם חודש ינואר כשיא העונה. מדיה וקבצים בנושא רבווה בוויקישיתוף Rabwah: Home to Pakistan's Minority Ahmadi Muslims, Pulitzer Center, ‏2018-10-12 (באנגלית) Rabwah - Wikitravel, wikitravel.org ערך זה הוא קצרמר בנושא יישובים. אתם מוזמנים לתרום לוויקיפדיה ולהרחיב אותו.
מארק קרדונה

מארק קרדונה אי רובירה (בקטלאנית: Marc Cardona i Rovira, נולד ב-8 ביולי 1995 בליידה שבספרד) הוא כדורגלן ספרדי-קטלאני המשחק בעמדת החלוץ במיורקה בהשאלה מאוססונה ובנבחרת קטלוניה. קרדונה נולד בליידה שבקטלוניה ובצעירותו הצטרף למחלקת הנוער של סאן בניטו. ב-2014 עבר לאתלטיקו סאנלוקניו, קבוצה מחבל אנדלוסיה ששיחקה באותם ימים בליגה הרביעית בספרד. בעונת 2015/2016 היה לחלוץ המוביל בקבוצה. ב-41 הופעות במהלך העונה הבקיע 20 שערים, כולל שלושער נגד סביליה ג' ב-24 בינואר 2016, והוא היה משמעותי מאוד בהעפלתה של סנאלוקניו לליגה השלישית. יכולתו הטובה משכה את עיניה של ברצלונה, מהבכירות שבכדורגל בספרד, שהחתימה אותו בקיץ לקבוצת המילואים שלה, ברצלונה אתלטיק, שהייתה אז בליגה השלישית. כבר בהופעת הבכורה בקבוצתו החדשה כבש קרדונה שלושער, בניצחון 3–1 על אתלטיקו סגונטינו. קרדונה שיחק בתדירות גבוהה בהרכב ברצלונה ב'. במהלך עונתו הראשונה שם הבקיע 15 שערי ליגה בדרכה למקום הראשון בביתה, ממנו הגיעה לפלייאוף ההעפלה לליגה השנייה. בפלייאוף עצמו כבש שני שערים נוספים ועזר בהשלמת המשימה. במקביל, זכה למספר הזדמנויות בקבוצה הבוגרת של המועדון, שהודרכה על ידי לואיס אנריקה. ב-30 בנובמבר 2016 ערך את הופעת הבכורה בקבוצה כשנכנס כמחליף במשחק הגביע הספרדי נגד הרקולס אליקנטה. ב-6 בדצמבר נכנס כמחליף במשחק ליגת האלופות נגד בורוסיה מנשנגלדבך שהסתיים בניצחון 4–0 לזכות קבוצתו. בסוף העונה זכתה ברצלונה בגביע המלך, תואר שנזקף לזכות קרדונה בזכות ההופעה שלו בתחילת העונה. בעונת 2017/2018, עת חוותה ברצלונה ב' קשיים רבים בליגה השנייה, גם קרדונה התקשה להציג את היכולת שאפיינה אותה בעונה הקודמת. קרדונה הבקיע 7 שערי ליגה בלבד ב-29 הופעות, בעוד ברצלונה ב' סיימה את העונה במקום ה-20 וירדה חזרה לליגה השלישית. נוסף על כך, קרדונה לא ערך אף הופעה במהלך העונה בקבוצה הבוגרת של המועדון, אותה אימן ארנסטו ואלוורדה. בקיץ 2018 הושאל קרדונה למשך עונה אחת לאייבר. כבר בהופעת הבכורה שלו בקבוצתו החדשה, ב-31 באוגוסט, הבקיע קרדונה בניצחון קבוצתו 2–1 את ריאל סוסיאדד. את שערו השני במדי אייבר כבש קרדונה ב-9 במרץ 2019, בתיקו 1–1 עם דפורטיבו אלאבס. ב-25 ביוני 2019 חתם על חוזה לארבע שנים במדי העולה החדשה ללה ליגה, אוססונה. בפתיחת עונת 2020/2021 הושאל למיורקה (במקביל אנטה בודימיר הושאל לאוססונה). ברצלונה הגביע הספרדי: 2016/17 מארק קרדונה, באתר Transfermarkt מארק קרדונה, באתר Soccerway מארק קרדונה, באתר BDFutbol מארק קרדונה, באתר WorldFootball.net מארק קרדונה, באתר FootballDatabase.eu Del Sanluqueño a la 'Champions' con el FC Barcelona,‏ J. M. Aguilera,‏ La Voz De Cádiz,‏ 5.9.2016 Marc Cardona, de la Primera Andaluza a la Champions a base de goles,‏ Ivan San Antonio,‏ ספורט, 7.2.2016 אתר ערוץ הספורט – sport5.co.il, באתר m.sport5.co.il
250-259 לפנה"ס

שימו לב: ערך זה מכיל אירועים מן השנים 259–250 לפנה"ס 257 לפנה"ס – קרב טינדאריס – קרב ימי, שנערך במהלך המלחמה הפונית הראשונה בין הרומאים לקרתגים 256 לפנה"ס – קרב אקנומוס – הגדול שבקרבות הימיים בעת העתיקה, נערך בין הרומאים לקרתגים במהלך המלחמה הפונית הראשונה ומסתיים בניצחון רומאי 255 לפנה"ס – קרב בגרדס – הצבא הרומי בפיקוד מרקוס אטיליוס רגולוס סופג מפלה מוחצת מיד הקרתגים לא הרחק מקרתגו. 255 לפנה"ס – קרב הרמאיון – הצי הרומאי, שנשלח לאפריקה כדי לחלץ את שרידי צבאו המובס של הקונסול רגולוס, מנחיל תבוסה לאוניות הקרתגים המתייצבות נגדו. 250 לפנה"ס לערך – ארטוסתנס מחשב לראשונה את היקף כדור הארץ. 250 לפנה"ס – הרומאים מטילים מצור על ליליבאיום שבסיציליה במהלך המלחמה הפונית הראשונה. 254 לפנה"ס – מרקוס ליוויוס סלינטור, קונסול רומאי שפיקד על הכוחות הרומאיים בקרב מטאורוס, אחד הקרבות החשובים במלחמה הפונית השנייה. 250 לפנה"ס לערך – הקונסול הרומי מרקוס אטיליוס רגולוס, מת בשבי הקרתגים. מדיה וקבצים בנושא 250-259 לפנה"ס בוויקישיתוף
Wet

Wet (בעברית: רטוב) הוא סינגל רשמי של זמר ההיפ הופ סנופ דוג מתוך אלבום האולפן האחד-עשר שלו "Doggumentary". הגרסה הרשמית של הסינגל נוצר על ידי The Cataracs. הסינגל הגיע למקום ה-40 במצעד האמריקאי של בילבורד Hot R&B/Hip-Hop Songs, את המקום ה-18 בHot Rap Songsand, ואת המקום ה-13 במצעד Bubbling Under Hot 100 Singles. לשיר יצאה גרסת רמיקס עם הזמר והדי ג'יי הצרפתי דייוויד גטה, אשר נקראת "Sweat" ונכללה באלבום האולפן החמישי שלו Nothing but the Beat. הסינגל נכתב על ידי סנופ דוג ולהקת The Cataracs, שגם הפיקה את השיר. הוא יצא לאור לראשונה דרך האתר הרשמי של סנופ דוג ב-4:20 לפנות בוקר ב-30 בנובמבר. הרמיקס השני - והראשון שיצא לאור עם הפקתו של הזמר הצרפתי והדי ג'יי דייוויד גטה - נקרא "Sweat", ראה אור ב-4 במרץ 2011. הרמיקס הופק על ידי גטה והדי ג'יי וחברו הטוב אפרוג'ק. הרמיקס למעשה מבוסס על השיר "Don't You Want Me" משנת 1992 של הדיג'יי והמפיק הבריטי פליקס (אנ'). בהממלכה המאוחדת, הרמיקס הרוויח בשבוע הראשון לצאתו את המקום ה-16, שבועיים לאחר מכן טיפס ועלה לטופ 10, והגיע למקום ה-4. השיר קיבל גם את המקום הראשון בבלגיה, בשלושה שבועות לא רצופים. השיר הגיע למקום ה-5 בפינלנד, גרמניה ואירלנד. בתאריך 14 במרץ 2011, הרמיקס עם גטה הרוויח לראשונה את המקום ה-60 במצעד ARIA Singles Chart, שבוע לאחר מכן טיפס למקום ה-9, ושלושה שבועות לאחר מכן נכנס לראש המצעדים וקיבל את המקום הראשון לשבוע אחד, אשר הופך את השיר של סנופ דוג לשיר השלישי שעושה זאת באוסטרליה. Wet - 3:47 Sweat (עם דייוויד גטה) - 3:15 Sweat חיצוני (עם דייוויד גטה) - 5:43 Sweat (הרמיקס עם דייוויד גטה ואפרוג'ק) - 7:30 מידע על היצירה "Wet" באתר מיוזיק בריינז מידע על הסינגל "Wet" באתר מיוזיק בריינז New Music: Snoop Dogg “Wet”, Rap Radar (באנגלית) https://itunes.apple.com/us/album/sweat-radio-edit-single/id409378817 https://itunes.apple.com/us/album/sweat-dubstep-remix-single/id441622818/
א.ל.מ רשת חשמל ואלקטרוניקה

א.ל.מ. (אלמ) או בשמה המלא א.ל.מ. רשת חשמל ואלקטרוניקה היא רשת חנויות למכירת מוצרי חשמל. רשת א.ל.מ. הוקמה בתל אביב בשנת 1978 על ידי צבי אהרונוביץ. ב-2019 מנתה הרשת 42 סניפים. הרשת החלה את פעילותה בשנת 1978 בתל אביב במכירה של מוצרי חשמל גדולים כגון מקררים, מכונות כביסה, מייבשים ומזגנים. במרץ 2013 החזיקה א.ל.מ. ב-5% משוק החשמל בישראל ובכך מהווה החנות הקמעונאית הגדולה ביותר בשוק הישראלי. בסוף שנת 2012 זכתה חברת מיניליין, מפעילת רשת א.ל.מ, במכרז להפעלת חנות למוצרי אלקטרוניקה בדיוטי פרי בטרמינל 3 שבנמל התעופה בן-גוריון. ביוני 2017 זכתה החברה במכרז להפעלת חנות אלקטרוניקה בטרמינל 1 המחודש. בפברואר 2019 הפסידה החברה במכרז רשות שדות התעופה לניהול שתי חנויות החברה בנתב"ג לרשת אופיס דיפו, וכך סיימה החברה את פעילותה בנמל התעופה. סניפי החברה ממוקמים במרכזי מכירות, חלקם בתוך קניונים וחלקם במרכזים מסחריים. א.ל.מ. משתתפת בירידי מוצרי חשמל פעמיים בשנה ביריד ספטמבר ויריד מרץ/אפריל באקספו תל אביב. מוצרי הרשת כוללים מוצרים גדולים למטבח כגון מקררים, תנורים, כיריים, מדיחים ומכונות כביסה, מוצרי בידור כגון טלוויזיות וסטריאו ומוצרי פרודוקטיביות כמו טלפון חכם. מגוון המוצרים משתנה ומתעדכן לאורך השנה וב-2019 הציעה הרשת יותר מ־10,000 מוצרים שונים מיצרנים שונים, הגדולים שבהם בוש, סימנס ואלקטרולוקס. בדצמבר 2019 מונה אורי להב למנכ"ל הנכנס של א.ל.מ. שיחליף את צביקה אהרונוביץ' שהקים וניהל את הרשת 41 שנה (1978-2019). אורי מגיע מעולם הרכב אחרי שהיווה מנכ"ל לקבוצת סמל"ת יבואנית סובארו, פיאט, אלפא רומיאו ועוד. אתר האינטרנט הרשמי של א.ל.מ רשת חשמל ואלקטרוניקה אחת ולתמיד: איפה כדאי לקנות מוצרי חשמל, גלובס 2014 א.ל.מ מפתחת אתר שיאפשר לאסוף מוצרים מהחנויות, כלכליסט 2016 אתר החברה "סכנת התחשמלות" - שוק המוצרי החשמל במלחמה קיומית, צ'מנסקי ובן שחר, מרץ 2013 אורנה יפת, באג כבר לא בנתב"ג, באתר כלכליסט, ‏11 במאי 2014 מלניצקי, גילי (2017-06-19). "טרמינל 1 נפתח לטיסות לואו קוסט יוצאות: כך הוא נראה אחרי השיפוץ". TheMarker. נבדק ב-2019-05-28. אופיס דיפו נכנסה לדיוטי פרי בנתב"ג: החליפה את חנויות א.ל.מ, באתר גלובס, ‏13 בפברואר 2019 אורנה יפת, אורי להב ימונה לתפקיד מנכ"ל א.ל.מ., באתר כלכליסט, ‏2019-12-09